Diari Oficial de la Generalitat Valenciana


Sumari del DOGV 8679, del 18-11-2019 (2019/10332)

RESOLUCIÓ de 5 de novembre de 2019, de la Secretaria Autonòmica de Model Econòmic i Finançament, per la qual s'exclouen i concedeixen subvencions de la convocatòria 2019 destinades al suport a grups d'investigació en economia pública dels centres d'investigació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8679

Data del DOGV
:   18-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10434


Data del document
:   05-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 5 de novembre de 2019, de la Secretaria Autonòmica de Model Econòmic i Finançament, per la qual s'exclouen i concedeixen subvencions de la convocatòria 2019 destinades al suport a grups d'investigació en economia pública dels centres d'investigació de la Comunitat Valenciana. [2019/10285]  
Per Ordre 2/2019, de 7 de febrer, de la Conselleria d'Hisenda i Model Econòmic, es van aprovar les bases reguladores per a la concessió de subvencions destinades al suport de grups d'investigació en economia pública dels centres d'investigació de la Comunitat Valenciana (DOGV 8486, 2019.02.14).  
En aplicació d'aquestes bases reguladores, mitjançant Resolució de 9 de maig de 2019, de la Conselleria d'Hisenda i Model Econòmic, es van convocar per a l'exercici 2019, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV 8547, 2019.05.14).  
La disposició addicional primera de l'Ordre 2/2019, de 7 de febrer, de la Conselleria d'Hisenda i Model Econòmic, disposa que les subvencions a grups d'investigació en economia pública tindran abast plurianual i que la resolució d'aquestes establirà l'import per cadascuna de les anualitats de vigència de la subvenció condicionat als crèdits que amb aquesta finalitat es consignen en cadascuna de les anualitats en el pressupost de la Generalitat. Així mateix, l'article 8 de les bases estableix que la subvenció tindrà una durada màxima de quatre anys.  
  
Mitjançant Resolució de 3 d'octubre de 2019, de la Secretària autonòmica de Model Econòmic i Finançament, publicada el 7 d'octubre de 2019 a la seu electrònica de la Generalitat Valenciana, es van concedir les següents subvencions:  
Així mateix, en la citada resolució, es va constituir una llista de reserva, prioritzada per ordre de puntuació, per cobrir les renúncies o exclusions que pogueren produir-se en les subvencions adjudicades, formada per:  
Per a dictar la present resolució és competent aquest òrgan administratiu, en virtut de les funcions establides en l'article 14 de la Resolució de 9 de maig de 2019, de la Conselleria d'Hisenda i Model Econòmic, per la qual es convoquen per a l'exercici 2019, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV 8547, 2019.05.14), i de conformitat amb l'article 18 de l'Ordre 2/2019, de 7 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
Primer. Exclusió de subvencions per incompatibilitat  
S'ha comprovat que en el cas de l'expedient (HIECPU/2019/5), un dels integrants del grup d'investigació, figura com a investigador principal en una de les subvencions concedides per la Conselleria d'Innovació, Universitats, Ciència i Societat Digital per Resolució de 16 de setembre de 2019, de la directora general de Ciència i investigació, per la qual es concedeixen subvencions per a grups d'investigació consolidables.  
Segons l'apartat 6 de l'article 6 de l'Ordre 2/2019, de 7 de febrer, de la Conselleria d'Hisenda i Model Econòmic, per la qual s'aproven les bases reguladores per a la concessió d'aquestes subvencions, «Cap membre del grup, incloent a l'investigador o investigadora principal, pot formar part de més d'un grup d'investigació que sol·licite aquesta subvenció, ni d'altres grups i projectes amb finançament vigent de subvencions que hagen sigut convocades per la conselleria amb competències en matèria de política científica i investigació».  
A aquest efecte, el 18 d'octubre de 2019 es va notificar electrònicament aquesta incompatibilitat a la investigadora principal de l'expedient HIECPU/2019/5, concedint-li un termini màxim de 10 dies naturals perquè aclarira aquesta circumstància. Transcorregut aquest termini, no s'ha rebut cap contestació al requeriment efectuat. Així mateix, l'expedient de subvenció concedida per la Conselleria d'Innovació, Universitats, Ciència i Societat Digital segueix amb finançament vigent.  
Per tot l'anterior, s'exclou del procediment l'expedient HIECPU/2019/5, per incompliment del requisit que estableix l'apartat 6 de l'article 6 de l'Ordre 2/2019, de 7 de febrer, de la Conselleria d'Hisenda i Model Econòmic, per la qual s'aproven les bases reguladores per a la concessió de subvencions destinades al suport a grups d'investigació dels centres d'investigació de la Comunitat Valenciana:  
Segon. Concessió de subvencions a grups d'investigació en llista de reserva  
Vista la llista de reserva existent, s'acorda concedir la subvenció per a grups d'investigació en economia pública corresponents a la convocatòria 2019, de la Resolució de 9 de maig de 2019, de la Conselleria d'Hisenda i Model Econòmic (DOGV 8547, 14.05 2019), al següent expedient:  
El beneficiari d'aquesta subvenció estarà obligat a presentar còpia del contracte del personal contractat amb càrrec a aquest ajut, en el qual haurà de constar expressament la vinculació amb el projecte, en el termini de 30 dies hàbils des de la notificació de resolució de concessió de la subvenció. La data de formalització del contracte i, en tot cas el termini límit de 30 dies hàbils des de la notificació de concessió de la subvenció determinarà l'inici del còmput del període d'execució d'aquesta.  
  
Tenint en compte la data d'inici del període d'execució d'investigació, l'investigador principal haurà de presentar, en el mateix termini establert a l'apartat anterior, un nou pressupost per anualitats.  
  
La subvenció es finançarà amb càrrec a la línia S5134000 del programa pressupostari 611.40, Finançament autonòmic i coordinació financera, del pressupost de despeses de la Generalitat, recollida en els annexos de transferències i subvencions de la Llei 28/2018, de 28 de desembre, de pressupostos de la Generalitat per a l'exercici 2019, o el seu equivalent en els exercicis successius.  
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat.  
  
Tercer. Pagament anticipat  
De conformitat amb el que disposa l'article 44, apartat 12 de la Llei 28/2018, de 28 de desembre, de pressupostos de la Generalitat per a l'exercici 2019, aquestes subvencions podran lliurar-se anticipadament al 100 per cent a les universitats públiques valencianes, al Consell Superior d'Investigacions Científiques i a les entitats a què es refereix l'article 2.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. A les restants entitats es lliurarà, amb la justificació prèvia de la realització de l'activitat per la qual van ser concedides.  
A aquest efecte, la primera anualitat corresponent a 2019, es lliurarà de manera anticipada a les universitats públiques valencianes, de conformitat amb el que disposa l'article 44, apartat 12 de la Llei 28/2018, de 28 de desembre, de 2018, de pressupostos de la Generalitat per a l'exercici 2019, una vegada hagen presentat còpia dels contractes del personal contractat amb càrrec a la subvenció i el nou pressupost per anualitats dins del termini establert en la present resolució de concessió de les subvencions.  
  
Quart. Obligacions i justificació  
El beneficiari haurà de complir les obligacions i normes de justificació previstes en l'Ordre 2/2019, de 7 de febrer, de la Conselleria d'Hisenda i Model Econòmic, per la qual es van aprovar les bases reguladores per a la concessió de subvencions destinades al suport de grups d'investigació en economia pública dels centres d'investigació de la Comunitat Valenciana (DOGV 8486, 2019.02.14), i en la Resolució de 9 de maig de 2019, de la Conselleria d'Hisenda i Model Econòmic, per la qual es van convocar per a l'exercici 2019, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV 8547, 2019.05.14).  
  
El termini màxim per a la presentació dels documents justificatius d'aquestes subvencions serà el 28 de febrer de cada any per a les entitats amb pagament anticipat, i fins al 30 de novembre per les restants entitats.  
Els contractes predoctorals tindran per objecte la realització simultània per part del personal investigador predoctoral en formació, d'una banda, de tasques d'investigació en el projecte específic presentat pel grup d'investigació en la sol·licitud de subvenció i, de l'altra, del conjunt d'activitats, integrants del programa de doctorat, conduents a l'adquisició de les competències i habilitats necessàries per a l'obtenció del títol universitari oficial de doctorat, sense que se li puga exigir la realització de qualsevol altra activitat que desvirtue la finalitat investigadora i formativa del contracte.  
A més, les persones seleccionades en els contractes de caràcter predoctoral hauran de complir les condicions establertes en l'apartat 2.a de l'article sisé de l'esmentada Resolució de 9 de maig de 2019, de la Conselleria d'Hisenda i Model Econòmic.  
  
  
Cinqué. Publicació i notificació  
Ordenar la publicació d'aquesta resolució i dels seus annexos a la seu electrònica de la Generalitat Valenciana, en https://sede.gva.es/. En virtut del que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, aquesta publicació tindrà tots els efectes de notificació practicada.  
  
Sisé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que va dictar l'acte en el termini d'un mes a comptar des de l'endemà de la publicació de la present resolució.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
  
València, 5 de novembre de 2019.- La secretària autonòmica de Model Econòmic i Finançament: María José Mira Veintimilla.